Eksempler på arkivalier, der kan ses på Arkivalieronline, men skal fremsøges i Daisy

# 1. Eksempel: De sønderjyske personregistre

De sønderjyske personregistre blev indført i 1874. Er en borgerlige registrering af fødsler, vielser og dødsfald. På AO kan ses fødsler 1874-1960, dødsfald 1874-1970 og vielser (både borgerlige og kirkelige) Hvis man vil se borgerlige vielser efter 1925, skal de ses på Landsarkivets læsesal og bestilles i Daisy under X sognefoged for landsognene og X købstad for købstæderne.

* Arkivskaber: X personregisterfører
* Arkivserie: Fødte, biregister eller Døde, biregister eller Vielse, biregister

# 2. eksempel: Ansøgninger om erindringsmedaljer

I 1875 indstiftedes erindringsmedaljen for deltagelse i de slesvigske krige. Veteraner, som havde deltaget aktivt i krigene 1848-1850 eller 1864 kunne fra 1876 ansøge om en erindringsmedalje. Dvs. dem, der havde garnisionstjeneste var ikke berettiget til en medalje.

Man skulle selv søge om medaljen. Det var heller ikke alle, der søgte om en medalje.

I ansøgningerne får man personlige oplysninger samt militære oplysninger.

I alt indkom der ca. 120.000 ansøgninger dvs. ansøgning til erindringsmedalje for deltagelse i enten første, anden eller begge slesvigske krige. Man regnede med, at der var ca. 46.000, der var berettiget til at få 1848-50 medaljen, mens der var ca. 58.000 berettigede til 1864 medaljen. Til at modtage begge medaljer var der ca. 2.900 personer.

* Arkivskaber: Krigsministeriet
* Arkivserie: Ansøgninger om erindringsmedalje

Links til stednavnedatabaser

* [www.slesvignavne.dk](http://www.krabsen.dk/)Slesvigske stednavne og deres administrative tilhørsforhold indtil 1864.
* [www.krabsen.dk/stednavnedatabase](http://www.krabsen.dk/stednavnedatabase)  
  Danske stednavne og deres tilknytning til sogn og kommune og amtsinddelingen i 1970.
* www.sa.dk – Brug arkivet – Søg i samlingerne – Læs om samlingerne  
  Landsarkivets gamle guide, som lægger på nettet. Sønderjyske stednavne og deres tilknytning til sogn, herred, amtsret, kreds og amt.